**Predkladacia správa**

 Najvyšší súd SR znížil výšku pokuty, ktorú udelilo v roku 2005 Ministerstvo financií SR spoločnosti Slovnaft, a.s. o 16 713 401,61 eur. Pretože pôvodnú pokutu už spoločnosť Slovnaft, a.s. zaplatila, je potrebné prostriedky vo výške zníženej pokuty spoločnosti Slovnaft, a.s. vrátiť.

Na úhradu rozdielu zaplatenej pokuty a pokuty potvrdenej v rozsudku Najvyššieho súdu SR navrhuje vláda SR použiť štátne finančné aktíva v správe Ministerstva financií SR. V súlade s § 13 ods. 6 zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, o použití štátnych finančných aktív na výdavky štátneho rozpočtu rozhoduje Národná rada SR.

 Na základe uvedeného navrhuje vláda SR Národnej rade SR, aby vyslovila súhlas s použitím štátnych finančných aktív v sume 16 713 401,61 eur .

 Materiál vzhľadom na svoj charakter nebol predložený na medzirezortné pripomienkové konanie.

Po schválení materiálu na rokovaní vlády bude predložený na rokovanie Národnej rady SR.